Sulevi Peltola

pienoiskuva|Näyttelijät Eriikka Magnusson ja Sulevi Peltola studiossa Yleisradion radio-ohjelman "Avioliitto afrikkalaiseen tapaan" nauhoituksissa vuonna 1967.
Sulevi Antero Peltola (7. joulukuuta 1946 Viljakkala – 28. tammikuuta 2025 Helsinki) oli suomalainen näyttelijä. Hän valmistui vuonna 1968 Suomen Teatterikoulun näyttelijä­kurssilta ja toimi sen jälkeen muun muassa Rauni Mollbergin ja Mikko Niskasenkin avustajana. Uransa alku­aikoina Peltola oli perustamassa KOM-teatteria. Hän teki toistuvasti yhteis­työtä ohjaaja Matti Ijäksen kanssa.

 Nuoruus 
Nuoruutensa Peltola vietti Kangasalla. Siellä hän rakensi kirvesmiesisänsä kanssa huviloita ja veisti veneitä. Hänen näyttelijälahjansa tulivat ilmi, kun hän esiintyi iltamissa Suoraman työväentalolla ja lausui runoja Kangasalan yhteiskoulun juhlissa.

Tampereen työväenopistossa Peltola pääsi Veikko Sinisalon lausuntaoppilaaksi. Se selkeytti ammatinvalinnan ja ylioppilaaksi tultuaan hän pääsi teatterikouluun Helsinkiin.

Peltolan oma tyyli alkoi hahmottua Ylioppilasteatterissa. Siellä hän sai teatterikoulua syvempää oppia Ylioppilasteatterin ohjaajilta Kalle Holmbergilta ja Kaisa Korhoselta.

 Ura 

Peltola ohjasi Yleisradiolle muun muassa televisio­sarjoja Tytöt, Enkelten siipi, Pudonneita ja Pankkiherroja.

Peltola oli yksi Yle Draaman pitkä­aikaisimmista työn­tekijöistä, aluksi televisio­teatterin näyttelijänä ja sittemmin ohjaajana. Vuodesta 2008 Peltola toimi freelancerina. Tuoreempia elokuvarooleja oli muun muassa Preeti Leppäsen rooli Timo Koivusalon elo­kuvassa Täällä Pohjan­tähden alla (2009). Peltola nähtiin myös Aku Louhimiehen elokuvassa Vuosaari (2012).

Vuodesta 1999 asti Peltola näytteli Onni Partasta TV1:n draama­sarjassa Kotikatu. Keväällä 2009 Peltola jäi sairaus­lomalle, ja hänen rooli­hahmonsa kirjoitettiin ulos sarjasta. Maalis­kuussa 2010 uutisoitiin Peltolan olevan jälleen työ­kykyinen. Peltola palasi sarjaan takaisin vuoden 2011 lopulla.

Vähäsanainen eleettömyys ja minimalismi olivat Peltolan näyttelijätyön peruskiviä. Hän onkin todennut: "Oikein mitoitettu kulmakarvan värähdys voi vaikuttaa myrskyn lailla."

 Yksityiselämä 
Sulevi Peltolan tytär on näyttelijä Suvi-Sini Peltola. Kirjailija Sirkku Peltola on Sulevi Peltolan sisar.

Sairastuttuaan vakavasti Peltola asui viimeiset vuotensa hoitokodissa. Hän kuoli 28. tammikuuta 2025.

 Filmografia 

 Elokuvat Vuosi Nimi Rooli 1968  Mustaa valkoisella  nuorukainen sängyssä 1970  Jussi Pussi  veistäjä, vasemmisto­lainen opiskelija 1979  Ihme­mies  toinen poliisi Seitsemän veljestä  Simeonin ja Aapon äänet 1980  Tullivapaa avioliitto  Paavo, opettaja 1981  Pölhölä  rakennus­mies 1983  Koomikko  ambulanssi­mies 1984  Aika­lainen  Simomovin vieras 1988  Petos  metsä­työmies 1989  Likaiset kädet  Hoederer 1990  Räpsy & Dolly eli Pariisi odottaa  Kariston apulainen 1992  Mestari  ilta­päivä­lehden pää­toimittaja Mesinen Tuhlaajapoika  komisario Salminen 1994  Kissan kuolema  koulu­kodin ohjaaja Masa Johanneksen leipäpuu  yrittäjä Johannes Rantanen 1996  Kauas pilvet karkaavat  Ronkainen, Työnvälitys Nelian mies Yö­juna  kuulustelija 1997  Vaiennut kylä  pappi 1998  Kuningasjätkä  Jorma Puukko Tulen­nielijä  Arvo 1999  Kovat miehet  Erkki Rikos & Rakkaus  poliisi­konstaapeli Mauri Kildenstam Sokkotanssi  opettaja 2000  Pelon maantiede  meri­tutkija Aaro Parkkinen Bad Luck Love  talon­mies ”Tomppa” Silander

 Elokuvat Vuosi Nimi Rooli 2001  Klassikko  luokan­valvoja 2002  Mies vailla menneisyyttä  työ­voima­toimiston johtaja Haaveiden kehä  PK Kahle­kuningas  iso­isä 2003  Helmiä ja sikoja  poliisi Tuulikaappimaa  Gunnar 2004  Vares – yksityisetsivä  porno­kauppias Viljanen 2005  Paha maa  Teuvo Hurskainen Lupaus  kirkko­herra Kirkko­nummella 2006  Laitakaupungin valot  esi­mies Riisuttu mies  rakennus­neuvos Kolme suudelmaa  Jaakko Sakkanen 2007  Sügisball  Augusti Kaski 2008  Käsky  Konsta 2009  Skavabölen pojat  taikuri Kinnunen Täällä Pohjan­tähden alla  Preeti Leppänen 2010  Täällä Pohjantähden alla II 2012  Vuo­saari  auto­kuski 2014  Aikuisten poika  Rafu Mielensä­pahoittaja  potilas Helminen 2016  Risto Räppääjä ja yöhaukka  vahtimestari museolla Kanelia kainaloon, Tatu ja Patu!  Martti 2017  Toivon tuolla puolen  pokeri­salin pitäjä 2018  Ilosia aikoja, Mielensäpahoittaja  Kolehmainen 2020  Viimeiset  Oula

 Televisioelokuvat Vuosi Nimi Rooli 1981  Muistoja Elmosta  Elmo 1988  Katsastus  Öövini 1996  Syrjähyppyjä  palo­mies Leimonen 1998  Pala valkoista marmoria  Toriseva 2017  Mulkku-Ulf  Mauri Televisio Vuosi Sarja Rooli 1999–2009  2011–2012  Kotikatu  Onni Partanen 2008  Sitoutumisen alkeet  Urpo 2000  Raid  vero­hallituksen entinen johtaja 2011  Moska  Jantunen 2014  Klikkaa mua  Sebastianin isä Aarre 2018  Karppi  Tuomas 2019  Nyrkki  Paasi­kivi Sorjonen  Leo Viertola

 Lähteet 

 Aiheesta muualla 



Luokka:Suomalaiset näyttelijät
Luokka:Jussi-palkinnon saajat
Luokka:Vuonna 1946 syntyneet
Luokka:Vuonna 2025 kuolleet